
Ministru kabineta sēdes protokollēmums

Informatīvais ziņojums par Latvijas Atveseļošanas un noturības mehānisma plāna 3.1. reformas un investīciju virziena “Reģionālā politika” 3.1.1.2. reformas “Administratīvi teritoriālā reforma” investīcijas 3.1.1.2.i. “Pašvaldību kapacitātes stiprināšana to darbības efektivitātes un kvalitātes uzlabošanai” īstenošanu

· 1. Pieņemt zināšanai iesniegto informatīvo ziņojumu.
· 2. Vides aizsardzības un reģionālās attīstības ministrijai nodrošināt Latvijas Atveseļošanas fonda plāna investīcijas 3.1.1.2.i. “Pašvaldību kapacitātes stiprināšana to darbības efektivitātes un kvalitātes uzlabošanai” projekta īstenošanu atbilstoši informatīvajā ziņojumā noteiktajam pašvaldību spēju veidošanas tvērumam, īstenojot pašvaldību publisko pakalpojumu novērtējumus, nodrošinot metodoloģiskā atbalsta sniegšanu un spēju veidošanu, kā arī sniedzot atbalstu publisko pakalpojumu plānošanas un sniegšanas veidu izmēģināšanai.
· 3. Vides aizsardzības un reģionālās attīstības ministrijai Latvijas Atveseļošanas fonda plāna investīcijas 3.1.1.2.i. “Pašvaldību kapacitātes stiprināšana to darbības efektivitātes un kvalitātes uzlabošanai” īstenošanai 2022.-2026.gadā nepieciešamo finansējumu ne vairāk kā 3 025 000 euro apmērā, t.sk. valsts budžeta finansējumu ne vairāk kā 525 000 euro apmērā pievienotās vērtības nodokļa segšanai, pieprasīt no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” līdzekļiem, paredzot finansējumu atsevišķā Vides aizsardzības un reģionālās attīstības ministrijas apakšprogrammā.
· 4. Vides aizsardzības un reģionālās attīstības ministrijai Latvijas Atveseļošanas fonda plāna investīcijas 3.1.1.2.i. “Pašvaldību kapacitātes stiprināšana to darbības efektivitātes un kvalitātes uzlabošanai” veiksmīgai īstenošanai piesaistīt divus jaunus darbiniekus un katram plānošanas reģionam pa vienam jaunam darbiniekam uz līguma pamata, nodrošinot, ka piesaistītie darbinieki strādā uz investīcijas īstenošanas laiku un tikai ar šīs investīcijas īstenošanu, atbilstoši  Eiropas Komisijas saskaņojumam, kas sniegts Latvijas Atveseļošanas fonda plāna saskaņošanas procesā par investīciju ietvaros atbalstāmajām darbībām un pirms šī informatīvā ziņojuma izskatīšanas Ministru kabinetā. 

